Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Olge meiega järgnev pooltund,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Üks asi, millest Jeesus ikka ja jälle rääkis,
oli Jumalariigi reaalsus.
Nii oleme ka nüüd valmis Ilmutuse raamatu 20. peatükiks,
õppides sealt tuhandeaastase rahuriigi kohta.
Esimene asi, mida Jumalariigi kohta mõista,
on see, et sel on oma erinevad etapid.
Esmalt tuleb tuhandeaastane rahuriik,
aga enne, kui räägime selle omadustest,
sellest, milline elu seal on,
kes seal saavad olema ja mida seal kogema,
peame me mõistma, et Jeesus tuleb enne selle rahuriigi rajamist tagasi.
Nii räägime me enne-rahuriigi-aegsest
Jeesuse naasemisest.
Nii et kes iganes räägib Jumalariigist,
aga ei räägi Jeesuse enne-rahuriigi-aegsest naasemisest,
on asjast valesti aru saanud.
Palju on ka neid, kes arvavad,
et Ilmutuse 20. peatükis mainitud rahuriik on juba praegu.
Kuid see pole nii.
Või usutakse ka, et mingit rahuriiki polegi olemas
ja me läheme otse Jumalariiki selle aus ja hiilguses.
Kuid ka see ei vasta tõele.
Omamaks Jumala asjadest õiget ja prohvetlikku arusaamist
ja mõistmaks, kes me oleme Kristuses ning mida Jumal saab tegema,
vajame me õiget arusaamist tuhandeaastasest rahuriigist.
See riik saab olema maa peal, Jeruusalemmas.
Tänane Jeruusalemm saab olema hoopis teistsugune.
Kuid miks see seal on
ja mida me peame mõistma selle reaalsusest?
Nii et avame koos Ilmutuse 20:1.
Jeesus on tulnud valgel hobusel ühes oma sõjaväega
ja võitnud ära valeprohveti, metsalise, hoora
ja kõik nende impeeriumisse kuulujad.
Ja nüüd on üks uus reaalsus.
Vaatame Ilmutuse 20:1:
"Ma nägin taevast alla tulevat ingli,
kellel oli sügaviku võti ja suured ahelad käes."
Mida ta tegi?
2. salm: "Ja ta võttis kinni lohe,
selle muistse mao, kes on Kurat ja Saatan,
ning aheldas ta tuhandeks aastaks."
Üks esimesi asju, mida õppida rahuriigi kohta, on see,
et saatan on seotud 1000-aastaks.
Need, kes räägivad, et me juba elame tuhandeaastases rahuriigis,
muudavad asjad nii ülivaimulikuks,
et see õõnestab Pühakirja ajakohasust
ja teeb tühjaks nii paljud asjad, mida Piibel tahab esile tuua.
Nii et esimene asi, mida näeme, on see,
et saatan on seotud 1000-aastaks maa sügavikku.
See tähendab, et tal pole mingit mõju.
Ainus, kelle mõju on tuntav tuhandeaastases rahuriigis,
on Jeesuse mõju
ja Tema Sõna, mis läheb välja ning millele me peame reageerima.
"Ja ta võttis kinni lohe,
selle muistse mao, kes on Kurat ja Saatan,
ning aheldas ta tuhandeks aastaks
ning viskas ta sügavikku ja sulges ta luku taha
ning pani pealt pitseriga kinni, et ta enam ei eksitaks rahvaid"
Üks asi, mida siin selle mao ehk saatana kohta näeme,
on see, et talle viidatakse ikka ja jälle
kui eksitajale.
Üks viis, kuidas ta eksitab,
on seades kahtluse alla kõik Jumala poolt öeldu.
Nii et kui näeme midagi Piiblis, aga kahtleme selles,
siis langeme just selle sisse, kuhu saatan tahab, et langeksime.
Kahtlema hakates muutume ka vaimselt nõrgemaks
ja saatan saab mõjuvõimu me üle.
Kahtlemine on üks ohtlik asi.
Nii et saatan seotakse tuhandeks aastaks,
kus ta ei saa enam eksitada rahvaid.
Kui need 1000 aastat aga läbi saavad,
on siin öeldud, et "teda tuleb natukeseks ajaks lahti lasta."
Nii peame küsima endilt: "Miks?"
Parim koht saatana jaoks on olla seotud maa sügavikus.
Miks siis on absoluutselt vajalik ta veel lahti lasta?
Vastamaks sellele küsimusele,
peame esmalt vastama, kes kuuluvad sinna rahuriiki?
Näeme piibellikus mõttes mitut erinevat gruppi,
kes elavad seal rahuriigis.
Esime grupp on need, kes olid osa ülesvõtmisest.
Kuigi ükski inimene ei tea millal täpselt ülesvõtmine toimub,
toimub see siiski peagi peale templi vallutamist
antikristuse poolt.
Üks ülesvõtmise tulemusi iga uskliku jaoks -
on nad siis juba surnud või elavad veel -
on see, et iga usklik saab endale uue, taevase ihu
ja nad on taevas, kuni Jeesuse teise naasemiseni.
Nii et esimene grupp inimesi, kes on rahuriigis -
vahet pole, on nad juudid või paganad,
mis iganes keelt räägivad või kuhu hõimu kuuluvad -
iga usklik saab olema osa sellest esimesest grupist.
Kõik need, kes on saanud usklikuks enne pühade ülesvõtmist.
Teine grupp on need,
kes on saanud usklikuks peale ülesvõtmist
ja selleks on juudid.
Üks asi, mida me Piibli põhjal Jeesuse teise tulemise kohta teame,
on see, et Ta tuleb tagasi Õlimäele ehk siis Iisraeli.
"Siis nad vaatavad sellele, kelle nad läbi pistsid,
ja kaeblevad tema pärast" võttes Ta vastu.
Nii saab olema grupp juute,
kes saavad usklikuks
peale Jeesuse teist tulekut või enne seda,
aga peale ülesvõtmist.
Nad saavad samuti elama seal rahuriigis.
Kuid seal on veel ka kolmas grupp - paganad ehk mittejuudid,
kes saavad usklikuks peale ülesvõtmist,
aga enne rahuriigi sündi.
Ehk siis rahuriigi esimesel päeval
ehk selle 1000-aastase aja esimesel päeval
on iga seal viibija usklik.
Osalesid nad siis ülesvõtmises või said usklikuks peale seda -
nad kõik on päästetud.
Samas on seal üks erinevus.
Siin aga on üks asi, mida peame meeles pidama.
Mille kõik ülesvõtmises osalenud said?
Taevase, täiusliku, Jumalariigi ihu.
Nii teame ka, et nad ei saa tänu sellele enam paljuneda
ehk nad ei saa enam järglasi.
Teine asi, mida mõista, on see,
et need, kes saavad usklikeks Iisraeli ja rahvaste seast
peale ülesvõtmist,
on küll päästetud,
kuid Piiblis pole ühtki viidet sellele, et nad omaks uut taevast ihu
ja selleks on oma põhjus.
Kui need, kes said ülesvõtmise ajal uue ihu,
ei suuda enam paljuneda,
siis need, kes said usklikuks peale ülesvõtmist, suudavad.
Kui vaadata Jesaja 2. peatükki või Miika 4. peatükki,
siis seal räägitakse Jumalariigist ehk Tema rahuriigist.
Miika 4:2 on öeldud:
"Sest Siionist lähtub Seadus ja Jeruusalemmast Issanda sõna!”
Millele see viitab?
Jumala seadustele, korraldustele ja Tema Sõnale.
Esimene korraldus, mida me Tooras näeme,
on olla viljakad ja paljuneda.
Kuna Toora on ka rahuriigis kehtiv seadus,
siis me näeme ka, et inimesed seal saavad olema viljakad ja paljunevad.
See aga toob meid neljanda grupi inimesteni.
1. grupp on juudid ja paganad, kes said usklikuks enne ülesvõtmist
ja kel on uus, taevane ihu.
2. grupp on juudi päritolu inimesed,
kes said usklikuks peale ülesvõtmist, aga enne rahuriigi tekkimist.
Usklikud, kes on rahuriigis tavaihu kujul.
3. grupp ehk paganad on samasugused,
kes said usklikuks peale ülesvõtmist, aga enne rahuriigi tekkimist.
Nad on ka rahuriigis ilma taevase ihuta.
Nii et 2. ja 3. grupp saavad paljunema,
viies meid 4. grupi juurde, mis on väga oluline.
Mäletate, Jumala korraldus on olla viljakad ja paljuneda.
Nii saab rahuriik kasvama ja nii on 4. grupis rohkesti inimesi.
Kuigi 2. ja 3. grupi liikmetel pole aulist taevast ihu,
saavad nad Piibli kohaselt elama seal ülipika aja
ja paljunema pikki aastaid.
Nii muutub see 4. grupp selle 1000 aasta jooksul
kõige suuremaks.
Miks see nii oluline on?
Me nägime Ilmutuse 19. ptk.'i põhjal,
et Jeesus valitseb selle 1000 aasta jooksul,
tehes seda raudsauaga.
Ta saab valitsema uues templis Jeruusalemmas
ja seda Jumala Sõna ehk seaduste ja korralduste põhiselt.
Nagu me nägime: "...sest Siionist lähtub Seadus"
See Siion siin viitab tuhandeaastasele rahuriigile.
See saab olema õiguse kuningriik, kus valitsevad Jumala seadused.
Mis aga siis juhtub?
Ilmutuse 20:3 ütleb, et peale 1000 aasta läbi saamist
tuleb saatan natukeseks ajaks lahti lasta.
Miks nii?
Loeme edasi Ilmutuse 20:4:
"Ja ma nägin troone ja neid, kes nende peal istusid;
ja kohus anti nende kätte;
ning ma nägin nende hingi, kelle pead olid kirvega maha raiutud
Jeesuse tunnistamise pärast ja Jumala sõna pärast"
Näete te siin üht seost jälle?
Mida need teevad, kes võtavad vastu Jumala Sõna?
Nad tunnistavad Jeesusest.
"...kes ei olnud kummardanud metsalist ega tema kuju
ega olnud võtnud tema märki oma otsaette ega käe peale.
Nad tõusid ellu
ning valitsesid kuningatena koos Kristusega tuhat aastat."
See viitab usklikele.
Ja mida me teeme?
Siin on öeldud,
et me valitseme need 1000 aastat koos Kristusega.
Need, kes tunnistavad Jeesusest.
Ilmutuse 20:5: "Aga muud surnud ei tõusnud ellu"
Kõik küll ärkavad surnuist ellu,
aga me rääkisime mõned saated tagasi
Taanieli 12. peatüki põhjal sellest,
kuidas kõik küll ärkavad ellu,
aga osad igaveseks eluks ja teised igaveseks surmaks.
Nii et see punt siin ei saa olema osa rahuriigist,
sest neid on määratud surma ehk hukatusse
ühes metsalise- ja valeprohvetiga.
See on see, millest siin räägitakse.
"Aga muud surnud ei tõusnud ellu, kuni need tuhat aastat said täis."
Siin mainitakse kahte asja, mis juhtub peale 1000-aastast rahuriiki
Üks on see, et saatan tuleb lahti lasta
ja teiseks toimub teine ülestõusmine.
Ilmutuse 20:5:
"Aga muud surnud ei tõusnud ellu, kuni need tuhat aastat said täis.
See on esimene ülestõusmine."
Milline?
See, kus on need, kes saavad osa rahuriigist.
Ilmutuse 20:6: "Õnnis ja püha on see,
kes saab osa esimesest ülestõusmisest;
nende üle ei ole teisel surmal meelevalda,
vaid nad on Jumala ja Kristuse preestrid
ning valitsevad koos temaga kuningatena tuhat aastat."
Las ma rääkida siin ühest teoloogilisest probleemist.
See on nüüd teine kord, kus näeme viidet neile,
kes hakkavad valitsema koos Jeesusega.
Esimene kord mainiti seda nende raames,
kes kannatasid tänu Jeesusest tunnistamisele
ja kes surmati antikristuse valitsemise ajal.
Need olid need,
kes ei võtnud metsalise märki oma käe või otsaesise peale.
Teine kord räägitakse neist üldises mõttes.
Tahan, et mõistaksite,
et need, kes hakkavad valitsema koos Jeesusega,
on need, kes on olnud ustavad
ja võtnud Jeesuse vastu enne ülesvõtmist.
Vaatame edasi Ilmutuse 20:7, kus näeme midagi väga olulist.
"Kui need tuhat aastat otsa saavad, lastakse saatan lahti oma vanglast."
Inimestel on nii raske seda salmi mõista.
Miks peaks saatana üldse lahti laskma?
Sest kas pole mitte hea, et ta on seal maasügavuses?
Muidugi on.
Miks peab siis Jumal vajalikuks ta vabaks lasta?
Siin on üks parimaid tekste, mis kinnitab õpetust vabast tahtest.
Mäletate seda suurt ja kasvavat gruppi,
kes sündisid rahuriigi ajal?
See saab olema üks uus ja teistsugune vabaks laskmine.
Miks ma nii ütlen?
Kui küsiksin te käest just praegu: "Kas usute Jeesusesse?",
siis vastates "jah", ütlete, et teil on usku Temasse.
Usk aga on miski, mida loodetakse, aga veel ei nähta.
Nii loob see ühe väga ainulaadse olukorra.
Küsida rahuriigis: "Usud sa Jeesusesse?"
on hoopis midagi muud.
Sest kui teame, et usk on midagi, mida loodame, aga pole veel näinud,
siis rahuriigis on Jeesus igati nähtav,
sest Ta valitseb seal oma raudsauaga.
Ta valitseb Jeruusalemmas Jumala troonilt
ja Tal on absoluutne võim ning valitsus.
Kui teed pattu, on sel oma tagajärjed.
See viis, kuidas selle 4. grupi inimesed
väljendavad oma usku ehk usaldust Jumala vastu,
on selline, et kui nad teeks pattu, tooks nad selle eest ohvri.
Mõistan, et see läheb paljude arusaamadega vastuollu,
aga see ei peaks, kui mõistaksite seda õigesti.
Las ma tuua ühe näite.
Me teame Piibli põhjal, et kõik ohvrid, mis toodi -
oli see siis usuisade poolt või kogudusetelgis kõrbes;
oli see ühes või teises templis - kõik need ohvrid viitavad millelegi.
Millele?
Ristile - kõikekatvale ohvrile,
mis sai toodud kõigi eest igaveseks ja milles pole midagi puudu.
Kõik need ohvrid viitavad ristile.
Piibliõpetlased õpetavad,
et kõik rahuriigis toodavad ohvrid ei lepita iseenesest.
Mida need siis teevad?
Seda sama, mida kõik ohvriannid enne Jeesuse tulekut.
Kõik need annid viitasid ettepoole, Jeesuse ristile
Rahuriigis toodavad ohvriannid viitavad aga tagasi ristile.
Seega, mis lepitab patud ja toob tõelise andestuse?
Jeesuse ohver.
Kõikehõlmav ja igavesti kehtiv.
Mida nad aga peavad tegema
näitamaks üles oma usku Jeesusesse?
Nad peavad usuakti- ja tunnistusena kuuletuma Toora ohvriandidele.
Nii näeme me selle 1000 aasta jooksul Jeesust valitsemas oma raudsauaga,
kes kehtestab õiguse ja õigluse.
Õigus ja õiglus püsivad ning levivad koheselt.
Nii saab olema 1000 aastat Jumala õiglast valitsemist
läbi oma võitud Poja, Kristuse.
Mõelge sellele.
Kui te poleks sündinud siia, sellesse ilma,
siis millisena see teile näiks?
Eluna täis ebaõiglust ja korruptsiooni.
Rahuriigis aga see pole nii.
Selle 4. grupi inimesed sünnivad ja elavad kogu oma elu riigis,
kus valitseb õigus ja õiglus.
Kus kehtivad kindlad seadused ja kõik on õiglane.
Mis aga siis juhtub?
Kuna kõik need inimesed on olnud sunnitud elama sellises riigis,
pole neil olnud võimalust rakendada Jeesuse suhtes
oma vaba tahet.
Seal, kui nad teeks pattu, Jeesus karistaks neid selle eest.
Õigesti käitumise surve oleks nende peal.
Kuid mis siis juhtub?
Vaatame Ilmutuse 20:7:
"Kui need tuhat aastat otsa saavad, lastakse saatan lahti oma vanglast"
Ja mida ta siis teeb? Mida saatan alati teeb?
Ta on valede isa.
Ta ilmutab end valguse inglina, olles tegelikult pimedusest.
Mida Ilmutuse raamat ütleb saatana - vana mao kohta?
Ikka ja jälle.
Seda, et saatan muudkui petab ja petab
ja ta jätkab petmist.
Miks siis seda lubada?
Tänu vaba tahte õpetusele.
Jah, Jumal on üle kõige,
aga Ta teab väga hästi,
et ilma vaba tahteta ei saa olla armastust.
Sest armastus kätkeb endas valikut ja ohvrit.
Nii saab saatan vabastatud ja ta läheb jälle petma.
Milles ta pettusesõnum peitub?
Ta ütleb: "Tulge välja sealt pühast paigast!
Te ei taha ju seal olla nagunii või tahate?
Te ei taha ju elada Jumala õigluse all
ega olla õiged, või tahate?"
Ta ütleb: "Tulge sealt välja ja liituge minuga!
Võtame end kõik kokku ja saame suureks sõjaväeks,
tulles tagasi ja hävitades pühade asupaiga.
Ühtlasi aga võidame ka ära selle Talle -
kuningate Kuninga ja isandate Issanda,
hakates kõike tegema meie moel."
See on see, mida saatan tõotab.
Miks ma nii ütlen?
Vaatame Ilmutuse 20:8:
"...ning ta läheb välja eksitama paganaid"
Paganaid ehk rahvaid, kel pole lepingulist suhet Jumalaga.
Kuidas sellesse lepingusse saada?
Läbi vaba tahte.
Sa ise otsustad astuda lepingusse.
Need inimesed aga ei teinud seda.
"...ning ta läheb välja eksitama paganaid,
kes on ilmamaa neljas nurgas,
Googi ja Maagoogi"
Inimesed on seda lugedes segaduses,
sest arvatakse, et kõik Googi ja Maagogiga seotu on juba toimunud.
Toimus.
Mida aga Johannes teeb?
Mis inspireerib Johannese kirjutamisviisi?
Ta võtab juudi kirjadest ehk Vanast Testamendist
hästi tuntud lõigud
ja kannab need üle Ilmutuse raamatusse.
Ta võtab originaalkonteksti, aga sätib selle teise olukorda.
Mida me teame Googi ja Maagoogi lahingu kohta?
Seda, et meie võidame.
Seda, et Jumala lepingu rahvas võidab.
Tegu on Iisraeli laste vabastamisega.
Kes on Iisraeli lapsed?
Need pole vaid need, kes on päritolult juudid,
vaid palju enamat.
Paulus ütleb Roomlastele 9:6:
"Ei ole ju need kõik, kes pärinevad Iisraelist, veel Iisrael."
Ehk mitte kõik, kes pärinevad Jaakobist,
ei saa veel olema osa Iisraelist.
Mida aga Iisrael teises kontekstis tähendab?
Jumalariigi rahvast.
Seega, mida me näeme siin, on,
et saatan läheb välja ja ütleb, et lahing on tulemas.
Jumala Sõna kohaselt aga on tegu Googi ja Maagoogi lahinguga.
Mitte sellega, millest Hesekieli 38-39 räägivad.
See nimetus lihtsalt lähtub sealt.
Miks?
Sest Jumala lepingu rahvas oli võidukas.
Nii saab ka Jumalariigi rahvas olema võidukas.
Vaatame veelkord Ilmutuse 8:20:
"...ning ta läheb välja eksitama paganaid,
kes on ilmamaa neljas nurgas,
Googi ja Maagoogi,
koguma sõtta neid, kelle arv on nagu mereliiv."
Kui küsiksite mu käest,
mis mind selle kirjakoha juures kõige enam üllatab,
vastaksin, et see sama salm, mida äsja lugesime.
Kuidas on võimalik,
et nii suur rahvahulk nagu liiva mererannal,
kes on elanud õiguse ja õigsuse riigis,
kus Jumala arm ja täiuslik valitsus on tulnud esile -
kuidas on võimalik, et nii suur hulk inimesi saab petetud
ja kes ei taha enam elada seal kuningriigis,
vaid hakkavad mässama selle vastu.
See näitab, mida kuri võib korda saata,
kui me ei alista end Jumala armu alla,
ei vasta Tema kutsele ega rakenda oma vaba tahet.
Kui me seda ei tee, pole meis endis mingitki lootust
saada osa Jumala headusest ja Kuningriigist, mida Ta meile pakub.
"...kelle arv on nagu mereliiv.
Ja nad tulevad üles ilmamaa lagendikule
ja piiravad ümber pühade leeri ja armastatud linna."
Seal on see suur hulk rahvast, kes tuleb Jeruusalemma -
armastatud linna ja Jumala pühade asupaika.
Ja me arvame nüüd, et seal läheb suureks sõjaks.
Ei lähe.
See on nii pettumustvalmistav peale kõiki neid "põnevaid" sündmusi.
Miks ma nii ütlen?
Sest me näeme peagi, mis lõpus hetkega juhtub.
Siin pole tegu Googi ja Maagoogi lahinguga.
Siinne on kõik teistsugune.
Goog ja Maagoog on kui eelvarjutus võidust,
mis on tulemas.
Loeme Ilmutuse 20:9 keskosast:
"Ja taevast langeb tuli ning sööb nad ära."
See tuli neelab nad hetkega.
Õiglus jääb püsima.
Jumala õiglane kohus on nähtav.
Enne mida?
Enne Jumalariigi lõplikku esiletulekut, millest räägime järgmises saates.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas